dwar il-proposta għal deċiżjoni tal-Kunsill dwar li tistabbilixxi mekkaniżmu Komunitarju tal-protezzjoni ċivili (imfassla mill-ġdid

Kumitat għall-Ambjent, is-Saħħa Pubblika u s-Sikurezza ta' l-Ikel

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta tal-Kunsill għal deċiżjoni li tistabbilixxi mekkaniżmu Komunitarju tal-protezzjoni ċivili (imfassla mill-ġdid)

( COM(2006)0029 – C6‐0076/2006 – 2006/0009(CNS) )(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2006)0029 )

ĠU C … / Għadha mhix ippubblikata fil-ĠU. ,

– wara li kkunsidra l-Artikolu 308 tat-Trattat KE u l-Artikolu 203 tat-Trattat EAEC, li b'mod konformi magħhom il-Kunsill ikkonsulta l-Parlament ( C6-0076/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjoni tal-Kumitat għall-Iżvilupp ( A6‐0286/2006 ),

Japprova l-proposta tal-Kummissjoni kif emendata;

Jitlob lill-Kummissjoni biex tibdel il-proposta tagħha kif meħtieġ, skond l-Artikolu 250(2) tat-Trattat KE u skond l-Artikolu 119, it-tieni paragrafu tat-Trattat EAEC;

Jitlob lill-Kunsill biex jinnotifika lill-Parlament jekk ikollu l-ħsieb li ma jżommx mat-test approvat mill-Parlament;

Jitlob lill-Kunsill biex jikkonsulta mill-ġdid mal-Parlament jekk ikollu l-ħsieb li jemenda l-proposta tal-Kummissjoni b'mod sostanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

(1) Għadd ta' tibdiliet sostanzjali għandhom isiru fid-Deċiżjoni tal-Kunsill 2001/792/KE, Euratom tat-23 ta' Ottubru 2001 li tistabbilixxi mekkaniżmu Komunitarju biex jiffaċilita l- kooperazzjoni rrinfurzata fl-interventi ta' assistenza tal-protezzjoni ċivili Għall-finijiet taċ-ċarezza, dik id-Deċiżjoni għandha titfassal mill-ġdid.

(1) Għadd ta' tibdiliet sostanzjali għandhom isiru fid-Deċiżjoni tal-Kunsill 2001/792/KE, Euratom tat-23 ta' Ottubru 2001 li tistabbilixxi mekkaniżmu Komunitarju biex jiffaċilita l- koperazzjoni rrinfurzata fl-interventi ta' assistenza tal-protezzjoni ċivili sabiex ir-reazzjoni ta' l-UE għall-emerġenza ssir iktar konsistenti u effiċjenti .

Għall-finijiet taċ-ċarezza, dik id-Deċiżjoni għandha titfassal mill-ġdid.

(2) F'dawn l-aħħar snin, kien hemm żieda sinifikanti fl-okkorrenza, is- severità u l- intensità tad-diżastri naturali, bir-riżultat ta' l-imwiet ta' nies, il-qerda ta' l-infrastruttura ekonomika u soċjali u l-ħsara lill-ambjent.

(2) F'dawn l-aħħar snin, kien hemm żieda sinifikanti fl-okkorrenza, fis -severità u fl -intensità tad-diżastri naturali, bir-riżultat ta' mwiet ta' nies, telf ta' proprjetà, inkluż patrimonju kulturali , qerda ta' l-infrastruttura ekonomika u soċjali u ta' ħsara lill-ambjent u lis-saħħa pubblika .

Premessa 2 a (ġdida)

(2a) Id-dimensjoni tas-saħħa pubblika ta' l-intervenzjonijiet kollha mill-protezzjoni ċivili għandha tkun inkluża fl-iskop ta' din id-Deċiżjoni, billi jitqies li kwalunkwe diżastru jaffettwa lin-nies kemm fiżikament u kemm psikoloġikament, li jgħabbi lis-sistemi sanitarji u soċjali b'piż kbir għal żmien konsiderevoli wara li tkun spiċċat il-fażi ta' l-intervent.

Premessa 2 b (ġdida)

(2b) It-twaqqif ta' strumenti fil-qasam tal-protezzjoni ċivili għandu qabel xejn ikun ta' benefiċċju għaċ-ċittadini li jintlaqtu wara li jkun ġara d-diżastru.

Tali benefiċċji jridu jsiru viżibbli u għandhom ikunu jistgħu jiġu kwantifikati sabiex jitwassal messaġġ qawwi ta' solidarjetà mill-Istati Membri ta' l-UE.

L-azzjoni Komunitarja sabiex timplimenta r-riżoluzzjoni tal-Kunsill u tar-rappreżentanti tal-Gvernijiet ta' l-Istati Membri, li ltaqgħu fil-Kunsill, fit-8 ta' Lulju 1991 dwar it-titjib ta' l-għajnuna reċiproka bejn l-Istati Membri fil-każ ta' diżastru naturali jew teknoloġiku għenet sabiex tipproteġi n- nies, l- ambjent u l- proprjetà.

Il-Konvenzjoni tan-Nazzjonijiet Uniti dwar il-Kummissjoni Ekonomika għall-Ewropa (UN/ECE) dwar l-Effetti li Jaqsmu l-Fruntieri ta' l-Inċidenti Industrijali, approvata mill-Komunità bid-Deċiżjoni tal-Kunsill 98/685/KE , għenet biex tkompli ttejjeb il-prevenzjoni u l-ġestjoni tad-diżastri industrijali.

(3) L-azzjoni Komunitarja sabiex timplimenta r-riżoluzzjoni tal-Kunsill u tar-rappreżentanti tal-Gvernijiet ta' l-Istati Membri, li ltaqgħu fil-Kunsill, fit-8 ta' Lulju 1991 dwar it-titjib ta' l-għajnuna reċiproka bejn l-Istati Membri fil-każ ta' diżastru naturali, radjoloġiku jew teknoloġiku, għenet sabiex tipproteġi lin- nies, lill- ambjent u lill- proprjetà.

(4) Permezz tad-Deċiżjoni 2001/792/KE, Euratom, ġie stabbilit mekkaniżmu Komunitarju li jiffaċilita l- kooperazzjoni rrinfurzata fl-interventi ta' assistenza tal-protezzjoni ċivili (minn hawn 'il quddiem: il-mekkaniżmu), li jqis ukoll il-ħtiġijiet speċjali tar-reġjuni iżolati, l-aktar periferali u oħrajn tal-Komunità.

Dawn l-aħħar snin raw żieda konsiderevoli fl-għadd ta' pajjiżi li talbu l-assistenza mill-mekkaniżmu għall-għajnuna tal-protezzjoni ċivili.

Il-mekkaniżmu għandu jissaħħaħ biex tiġi żgurata turija aktar effikaċi u viżibbli tas-solidarjetà Ewropea, u biex tippermetti l-iżvilupp ta' kapaċità Ewropea tar- reazzjoni rapida, kif talbu li jsir il-Kunsill Ewropew fil-Konklużjonijiet tal-laqgħa tiegħu tas-16 u s-17 ta' Ġunju 2005 u l-Parlament Ewropew fir-Riżoluzzjoni tiegħu tat-13 ta' Jannar 2005 dwar id-diżastru tat-tsunami.

(4) Permezz tad-Deċiżjoni 2001/792/KE, Euratom, ġie stabbilit mekkaniżmu Komunitarju li jiffaċilita l- koperazzjoni rrinfurzata fl-interventi ta' assistenza tal-protezzjoni ċivili (minn hawn 'il quddiem: il-mekkaniżmu), li jqis ukoll il-ħtiġijiet speċjali f'termini ta' l-assistenza u t-twassil ta' l-għajnuna fir- reġjuni iżolati u l -aktar periferali u ta' reġjuni jew gżejjer oħra tal-Komunità.

Timijiet ta' intervent speċjalizzati għandhom ikunu dispinibbli sabiex ikun jista' jkun hemm rispons aħjar għas-sitwazzjonijiet u l-ħtiġijiet ta' tali żoni.

Il-mekkaniżmu għandu jissaħħaħ biex tiġi żgurata turija aktar effikaċi u viżibbli tas-solidarjetà Ewropea, u biex tippermetti l-iżvilupp ta' kapaċità Ewropea ta' reazzjoni rapida, kif talbu li jsir il-Kunsill Ewropew fil-Konklużjonijiet tal-laqgħa tiegħu tas-16 u s-17 ta' Ġunju 2005 u l-Parlament Ewropew fir-Riżoluzzjoni tiegħu tat-13 ta' Jannar 2005 dwar id-diżastru tat-tsunami.

(6) Il-mekkaniżmu għandu jiffaċilita r-reazzjoni tal-protezzjoni ċivili għal kull tip ta' emerġenza kbira, inklużi d-diżastri naturali u dawk ikkawżati mill-bniedem, inċidenti teknoloġiċi, radjoloġiċi u ambjentali, atti ta' terroriżmu u t-tniġġis aċċidentali ta' l-ibħra, kif tipprovdi d-Deċiżjoni tal-Parlament Ewropew u tal-Kunsill Nru 2850/2000/KE ta' l-20 ta' Diċembru 2000 li tistabbilixxi qafas Komunitarju għall- kooperazzjoni fil-qasam tat-tniġġis ta' l-ibħra, sewwa jekk aċċidentali, u sewwa jekk deliberatament.

L-għajnuna tal-protezzjoni ċivili tista' tkun meħtieġa f'dawn l-emerġenzi kollha, biex tikkomplementa l-kapaċitajiet ta' reazzjoni tal-pajjiż affettwat.

(6) Il-mekkaniżmu għandu jiffaċilita r-reazzjoni tal-protezzjoni ċivili għal kull tip ta' emerġenza kbira, inklużi d-diżastri naturali u dawk ikkawżati mill-bniedem, inċidenti teknoloġiċi, radjoloġiċi u ambjentali, li jiġru ġewwa jew barra l-Komunità , inklużi atti ta' terroriżmu u t-tniġġis aċċidentali u apposta ta' l-ibħra, kif tipprovdi d-Deċiżjoni tal-Parlament Ewropew u tal-Kunsill Nru 2850/2000/KE ta' l-20 ta' Diċembru 2000 li tistabbilixxi qafas Komunitarju għall- koperazzjoni fil-qasam tat-tniġġis ta' l-ibħra, sew jekk aċċidentali, u sew jekk deliberatament.

L-għajnuna tal-protezzjoni ċivili tista' tkun meħtieġa f'dawn l-emerġenzi kollha, biex tikkumplementa l-kapaċitajiet ta' reazzjoni tal-pajjiż affettwat.

(7) Il-prevenzjoni hi ta' importanza sinifikanti għall-protezzjoni kontra d-diżastri naturali, teknoloġiċi u ambjentali u tkun teħtieġ li tiġi kkunsidrata azzjoni addizzjonali.

Billi tagħti kontribut għall-iżvilupp addizzjonali ta' sistemi ta' twissija bikrija, il-Komunità għandha tgħin lill-Istati Membri jnaqqsu kemm jista' jkun il-ħin meħtieġ biex jirreaġixxu għad-diżastri naturali.

Dawn is-sistemi għandhom iqisu s-sorsi eżistenti ta ' informazzjoni.

Billi tagħti kontribut għall-iżvilupp addizzjonali ta' sistemi ta' twissija u allarmi bikrija, il-Komunità għandha tgħin lill-Istati Membri jnaqqsu kemm jista' jkun il-ħin meħtieġ biex jirreaġixxu għad-diżastri naturali u biex iwissu liċ-ċittadini ta' l-UE .

Dawn is-sistemi għandhom iqisu s-sorsi eżistenti ta ' informazzjoni , monitoraġġ jew sejbien ta' sinjali u għandu jkollhom erba' elementi relatati ma' xulxin, li jkopru l-għarfien fuq perikli u vulnerabilitajiet, il-komunikazzjoni u t-tixrid, it-tħejjija u l-kapaċità ta' reazzjoni .

Premessa 7 a (ġdida)

(7a) L-immaniġġġjar ta' l-art u l-użu ta' l-art huma parti importanti tal-politiku u tal-pjanijiet għall-prevenzjoni u l-mitigazzjoni tad-diżastri.

Għaldaqstant, il-pjanijiet u l-politiki għandhom jimplimentaw approċċi integrati ta' mmaniġġjar ta' riżorsi ambjentali u naturali li jinkorporaw it-tnaqqis tar-riskju tad-diżastri.

(7b) Is-sistema ta' Monitoraġġ Globali għall-Ambjent u s-Sigurtà (GMES) li tappoġġja l-iżvilupp ta' politika Ewropea għall-ambjent u għas-sigurtà u li tgħin fil-monitoraġġ ta' l-implimentazzjoni tagħha fil-livell lokali, reġjonali, Komunitarju u dinji, għandha tintuża b'mod sistematiku.

Minħabba l-importanza strateġika ta' l-osservazzjoni tad-dinja fl-oqsma ta' l-ambjent u tas-sigurtà, għandhom jitħarsu l-iskadenzi stipulati mill-Kunsill ta' Göteborg ta' Ġunju 2001 u għandha tiġi żviluppata kapaċità Ewropea ta' monitoraġġ globali indipendenti u operattiva sa mhux iktar tard mill-2008.

Premessa 7 c (ġdida)

(7c) Sistema effettiva ta' twissija u reazzjoni bikrija hi bbażata fuq erba' fatturi prinċipalment marbutin ma' xulxin: l-identifikazzjoni u l-evalwazzjoni tar-riskji; il-monitoraġġ kontinwu u l-identifikazzjoni tar-riskji hekk kif jitfaċċaw; mekkaniżmu ta' twissija u komunikazzjoni; il-kapaċità ta' tħejjija, ta' reazzjoni u ta' assistenza.

Ġustifikazzjoni

L-identifikazzjoni u l-evalwazzjoni tar-riskji permezz ta' riċerka u skambju ta' informazzjoni huma l-ewwel pass għal titjib fl-għerf tagħna dwar diżastri naturali u dawk ikkawżati mill-bniedem u dan jgħin biex jiġu żviluppati riċerka applikata u l-għodda involuti.

In-netwerking u l-ħolqien ta' 'sensors' ta' twissija bikrija se jiffaċilitaw monitoraġġ u insegwiment iktar effettivi ta' sorsi ta' riskju.

It-titjib fin-netwerks reġjonali ta' twissija bikrija u komunikazzjoni ssaħħaħ il-kapaċità amministrattiva biex tkun ipprovduta informazzjoni fil-livell lokali.

Dawn il-fatturi, flimkien ma' l-iżvilupp ta' mekkaniżmu ta' tħejjija u reazzjoni ta' l-UE , huma kapaċi li jistabbilixxu sistema effettiva ta' protezzjoni ċivili kemm fl-Unjoni u kemm barra minnha, li l-karatteristika tagħhom se tkun solidarjetà ġenwina lejn iċ-ċittadiniEmenda

(8) Jeħtieġ li jittieħdu miżuri ta' tħejjija fil-livell ta' l-Istat Membru u tal-Komunità li jippermettu li jiġu mobilizzati timijiet ta' intervent għall-għajnuna fl-emerġenzi bil-ħeffa u kkoordinati bil- flessibbiltà meħtieġa u li jiġu żgurati, permezz ta' programm ta' taħriġ, il-kapaċità għal reazzjoni effettiva u l-kumplementarjetà tat-timijiet ta' evalwazzjoni u/jew koordinazzjoni, it-timijiet ta' intervent u riżorsi oħra, kif xieraq.

Miżuri oħra ta' tħejjija jinkludu l-ġbir u t-tqegħid flimkien tat-tagħrif li jkollu x'jaqsam mar-riżorsi mediċi meħtieġa u l-istimulu ta' l-użu ta' teknoloġiji ġodda.

L-iżvilupp ta' moduli addizzjonali ta' l-għajnuna tal-protezzjoni ċivili, li jkunu magħmulin mir-riżorsi ta' Stat Membru wieħed jew aktar, għandu jiġi kkunsidrat sabiex jingħata kontribut għall-iżvilupp ta' kapaċità ta' reazzjoni rapida tal-protezzjoni ċivili.

(8) Jeħtieġ li jittieħdu miżuri ta' tħejjija fil-livell ta' l-Istat Membru u tal-Komunità li jippermettu li jiġu mobilizzati timijiet ta' intervent għall-għajnuna fl-emerġenzi bil-ħeffa u kkoordinati bil- flessibbilità meħtieġa u li jiġu żgurati, permezz ta' programm ta' taħriġ, il-kapaċità għal reazzjoni effettiva u l-kumplementarjetà tat-timijiet ta' evalwazzjoni u/jew koordinazzjoni, it-timijiet ta' intervent u riżorsi oħra, kif xieraq.

Miżuri oħra ta' tħejjija jinkludu l-ġbir u t-tqegħid flimkien tat-tagħrif li jkollu x'jaqsam mar-riżorsi mediċi meħtieġa, l-iżgurar ta' l-interoperabilità ta' l-apparati użati waqt l-interventi u l-istimulu ta' l-użu ta' teknoloġiji ġodda.

L-iżvilupp ta ' moduli addizzjonali ta ' interventi ta' assistenza tal-protezzjoni ċivili, li jkunu magħmulin mir-riżorsi ta ' Stat Membru wieħed jew aktar li jkunu kompletament interoperabbli , għandu jiġi kkunsidrat sabiex jingħata kontribut għall-iżvilupp ta ' kapaċità ta ' reazzjoni rapida tal-protezzjoni ċivili.

Għandu jiġi kkunsidrat l-iżvilupp ta' moduli speċifiċi li għandhom jinżammu fuq standby, kif propost fil-Komunikazzjoni tal-Kummissjoni ta' l-20 ta' April 2005 "It-titjib fil-Mekkaniżmu Komunitarju ta' Protezzjoni Ċivili" 1 .

Premessa 8 a (ġdida)

(8a) Iċ-ċittadini infurmati u edukati huma l-inqas vulnerabbli.

Bħala żieda ma' l-iżvilupp ta' sistemi ta' twissija u allarmi bikrija, il-Kummissjoni għandha għalhekk tippreżenta strateġija integrata kontra l-aċċidenti u d-diżastri (kif imwiegħed fil-programm ta' ħidma tagħha għall-2002 ( COM(2001)0620 , punt 4, it-tielet azzjoni ewlenija, paġna 10) b'enfasi speċjali fuq l-infurmar u t-taħriġ taċ-ċittadini, b'mod speċjali tat-tfal.

Premessa 8 b (ġdida)

(8b) Sabiex jiġu żgurati u ffaċilitati l-prevenzjoni, it-tħejjija u r-reazzjonijiet effiċjenti għall-emerġenzi kbar, huwa meħtieġ li jsiru kampanji ta' informazzjoni estensivi, kif ukoll li jittieħdu inizjattivi edukattivi li jkabbru l-għarfien maħsubin għall-pubbliku, b'mod speċjali għat-tfal.

(10) Il-mekkaniżmu għandu jagħmilha possibbli illi jiġi organizzat u miġbur, u ffaċilitat il-koordinament ta' l-interventi ta' l-għajnuna sabiex tkun żgurata protezzjoni aħjar primarjament tan-nies iżda wkoll ta' l-ambjent u tal-proprjetà, inkluż il-wirt kulturali, biex b'hekk jitnaqqsu t-telf tal-ħajja umana, il-korrimenti, il-ħsarat materjali, ekonomiċi u ambjentali, u jagħmel iktar tanġibbli l-kisba tal-miri tal-koeżjoni soċjali u tas-solidarjetà.

Il- kooperazzjoni msaħħa fl-interventi ta' l-għajnuna tal-protezzjoni ċivili għandha tissejjes fuq struttura Komunitarja tal-protezzjoni ċivili li tkun tikkonsisti f'ċentru tal-monitoraġġ u l-informazzjoni u sistema komuni tal-komunikazzjoni u l-informazzjoni ta' l-emerġenza, ġestita mill-Kummissjoni , u punti ta' kuntatt operattivi fl-Istati Membri.

Għandha tipprovdi qafas għall-ġbir ta' l-informazzjoni vvalidata ta' l-emerġenza, għat-tixrid ta' dik l-informazzjoni fost l-Istati Membri, u għall-qsim ta' lezzjonjiet miksuba mill-interventi.

(10) Il-mekkaniżmu għandu jagħmilha possibbli li tigi mobilizzata u ffaċilitata l-koordinazzjoni ta' l-interventi ta' l-għajnuna sabiex tkun żgurata protezzjoni aħjar, primarjament tan-nies iżda wkoll tas-saħħa pubblika , ta' l-ambjent u tal-proprjetà, inkluż il-wirt kulturali, biex b'hekk jitnaqqsu t-telf tal-ħajja umana, il-korrimenti, il-ħsarat materjali, ekonomiċi u ambjentali, u jagħmel iktar tanġibbli l-kisba tal-miri tal-koeżjoni soċjali u tas-solidarjetà.

Il- koperazzjoni msaħħa fl-interventi ta' l-għajnuna tal-protezzjoni ċivili għandha tissejjes fuq ċentru Ewropew ta' koordinazzjoni strateġika għall-protezzjoni ċivili, li tkun tikkonsisti f'ċentru tal-monitoraġġ u l-informazzjoni u f'sistema komuni tal-komunikazzjoni u l-informazzjoni ta' l-emerġenza, immaniġġjata mill-Kummissjoni u minn punti ta' kuntatt operattivi fl-Istati Membri.

Għandha tipprovdi qafas għall-ġbir ta' l-informazzjoni vvalidata ta' l-emerġenza, għat-tixrid ta' dik l-informazzjoni fost l-Istati Membri , filwaqt li tiżgura d-disponibilità ta' mezzi addizzjonali ta' mobilizzazzjoni rapida sabiex jiġu ttrattati l-emerġenzi , u għall-qsim ta' lezzjonijiet miksuba mill-interventi.

(12) Id- disponibbiltà ta' mezzi adegwati tat- trasport jeħtiġilha li tittejjeb biex jiġi appoġġat l-iżvilupp ta' kapaċità ta' reazzjoni rapida fuq il-livell Komunitarju.

Il-Komunità għandha tappoġġa u tikkomplementa l-isforzi ta' l-Istati Membri billi tiffaċilita t-tqegħid flimkien tar-riżorsi tat-trasport ta' l-Istati Membri u billi timmobilizza, fejn dan ikun ta' ħtieġa, mezzi addizzjonali tat- trasport.

(12) In-nuqqas ta' mezzi sodisfaċenti ta' trasport jista' jdgħajjef b'mod sinifikanti l-effettività tal-ħidma ta' l-għajnuna tal-protezzjoni ċivili u jista' jkollu impatt negattiv fuq l-iskala u t-tul ta' ħin tal-ħidma.

Jeħtieġ li d -disponibbiltà ta' mezzi adegwati tat- trasport tittejjeb biex jiġi appoġġjat l-iżvilupp ta' kapaċità ta' reazzjoni rapida fil- livell Komunitarju.

Il-Komunità għandha tappoġġja u tikkumplementa l-isforzi ta' l-Istati Membri billi tiffaċilita t-tqegħid flimkien tar-riżorsi tat-trasport ta' l-Istati Membri u billi timmobilizza, fejn dan ikun ta' ħtieġa, mezzi addizzjonali ta' trasport.

Għandhom jiġu stabbiliti proċeduri kemm jista' jkun malajr bejn is-Segretarjat tal-Kunsill u l-Kummissjoni (b'mod partikulari ċ-Ċentru tal-Monitoraġġ u l-Informazzjoni) u l-Uffiċċju tal-KE għall-Għajnuna Umanitarja (ECHO) għal skambju veloċi ta' informazzjoni bil-ħsieb ta' evalwazzjoni tal-ħtiġijiet komuni u ta' l-identifikazzjoni ta' mezzi ta' trasport potenzjalment disponibbli.

Il-Kunsill u l-Kummissjoni għandhom jeżaminaw il-possibilitajiet għall-finanzjament ta' mezzi ta' trasport mill-baġit tal-Komunità.

(14) Il-possibbiltà tal-mobilizzazzjoni ta' għajnuna addizzjonali fuq il- livell Komunitarju, li tikkomplementa l-għajnuna tal-protezzjoni ċivili mogħtija mill-Istati Membri, hija meħtieġa bħala xibka tas- sikurezza, partikolarment fil-każ li theddidiet simili jaffettwaw diversi Stati Membri.

(14) Għalkemm fil-biċċa l-kbira tal-każi l-għajnuna ġenerali pprovduta permezz tal-mekkaniżmu tkun sinifikanti, din rari tkun tista' tissodisfa t-talbiet kollha kemm huma.

Madankollu l- possibbiltà tal-mobilizzazzjoni ta' għajnuna addizzjonali fil -livell Komunitarju, li tikkumplementa l-għajnuna tal-protezzjoni ċivili mogħtija mill-Istati Membri, hija meħtieġa bħala miżura ta' sikurezza, partikularment fil-każ li theddidiet simili jaffettwaw lil diversi Stati Membri.

Il-mekkaniżmu Komunitarju jista', taħt kundizzjonijiet li jridu jiġu stabbiliti, ikun ukoll għodda sabiex jiffaċilita u jappoġġja l-ġestjoni ta' kriżijiet skond id-Dikjarazzjoni Konġunta tal-Kunsill u l-Kummissjoni tad-29 ta' Settembru 2003 dwar l-użu tal-Mekkaniżmu Komunitarju tal-Protezzjoni Ċivili fil-ġestjoni tal-kriżijiet kif riferit fit-Titolu V tat-Trattat ta' l-Unjoni Ewropea, kif ukoll biex tiġi ffaċilitata u appoġġata l- kooperazzjoni konsulari waqt emerġenzi f'pajjiżi terzi.

Il-parteċipazzjoni ta' pajjiżi kandidati l- kooperazzjoni ma' pajjiżi terzi oħra għandhom ikunu possibbli għax b'hekk tiżdied l-effiċjenza u l-effikaċja tal-mekkaniżmu.

Il-mekkaniżmu Komunitarju jista', taħt kundizzjonijiet li jridu jiġu stabbiliti, ikun ukoll għodda sabiex jiffaċilita u jappoġġja l-ġestjoni ta' kriżijiet skond id-Dikjarazzjoni Konġunta tal-Kunsill u l-Kummissjoni tad-29 ta' Settembru 2003 dwar l-użu tal-Mekkaniżmu Komunitarju tal-Protezzjoni Ċivili fil-ġestjoni tal-kriżijiet kif riferit fit-Titolu V tat-Trattat ta' l-Unjoni Ewropea, kif ukoll biex tiġi ffaċilitata u appoġġata l- koperazzjoni konsulari waqt emerġenzi f'pajjiżi terzi.

Il-parteċipazzjoni ta' pajjiżi kandidati u l- koperazzjoni ma' pajjiżi terzi oħra u ma' organizzazzjonijiet internazzjonali u reġjonali għandhom ikunu possibbli minħabba li emerġenzi li jiġru f'pajjiżi terzi jista' jkollhom impatt sostanzjali fi Stati Membri u fuq ċittadini Ewropej.

Tali parteċipazzjoni għandha żżid l-effiċjenza u l-effikaċja tal-mekkaniżmu.

Ġustifikazzjoni

Din id-deċiżjoni għandha tipprovdi b'mod ċar għall-possibilità li tiġi żviluppata koperazzjoni ma' organizzazzjonijiet internazzjonali jew reġjonali fil-qasam tal-protezzjoni ċivili kif ukoll f'sistemi ta' allarm u twissija bikrija, bħall-Unità tan-NU għat-Tnaqqis tad-Diżastri (UN Disaster Reduction Unit, DRU-UNDP) u s-sistema ta' allarm tan-NU għall-evalwazzjoni u l-koordinazzjoni tad-diżastri (UN alert system for Disaster Assessment Coordination, UNDAC).

Fid-19 ta' Mejju 2006, il-Kunsill Ewropew talab b'mod ċar għal titjib fis-sensibilità ta' l-Unjoni għal emerġenzi, kriżijiet u diżastri kemm fl-Unjoni u kemm barra minnha (ara l-konkużjonijiet tal-Presidenza, punt 12).

Koperazzjoni ta' dan it-tip tagħti valur miżjud lill-azzjonijiet l-oħra ta' l-Unjoni u l-impatt pożittiv tagħha ma jaffettwax biss lill-Istati Membri iżda wkoll liċ-ċittadini Ewropej, inklużi dawk li huma barra mit-territorju ta' Stat Membru ta' l-Unjoni.

Premessa 16 a (ġdida)

(16a) Titjib fis-servizz għaċ-ċittadin u sinerġiji fost il-missjonijiet ta' l-Istati Membri jistgħu jintlaħqu billi jinħolqu punti ta' assistenza konsulari reċiproka li għandhom ikunu kkunsidrati kemm jista' jkun malajr.

Sabiex jgħinuhom jesploraw iktar dan il-potenzjal, l-Istati Membri ta' l-UE jistgħu jikkunsidraw li jistabbilixxu servizzi konsulari f'ċerti reġjuni b'mod konġunt.

Il-protezzjoni li għandu jiżguraha l-mekkaniżmu għandha tkopri primarjament in-nies iżda wkoll l-ambjent u l-proprjetà, inkluż il-wirt kulturali, fil-każ ta ' diżastri naturali u dawk ikkawżati mill-bniedem, atti ta ' terroriżmu u aċċidenti teknoloġiċi, radjoloġiċi jew ambjentali inkluż it-tniġġis aċċidentali ta ' l-ibħra (minn hawn ' il quddiem: "emerġenzi kbar"), li jseħħu ġewwa jew barra l-Komunità, fil-kunsiderazzjoni wkoll tal-ħtiġijiet speċjali tar-reġjuni iżolati, l-aktar periferali u oħrajn jew il-gżejjer tal-Komunità.

Il-mekkaniżmu m'għandux jaffettwa l-obbligi taħt il-leġiżlazzjonijiet rilevanti eżistenti tal-Komunità Ewropea jew il-Komunità Ewropea ta' l-Enerġija Atomika jew il-ftehimiet internazzjonali eżistenti.

Il-protezzjoni li għandu jiżguraha l-mekkaniżmu għandha tkopri primarjament lis-sikurezza taċ-ċittadini u lis-saħħa pubblika iżda wkoll l-ambjent u l-proprjetà, inkluż il-wirt kulturali, fil-każ ta' diżastri naturali u dawk ikkawżati mill-bniedem, atti ta' terroriżmu u aċċidenti teknoloġiċi, radjoloġiċi jew ambjentali inkluż it-tniġġis aċċidentali u apposta ta' l-ibħra, kif ipprovdut fid-Deċiżjoni Nru 2850/2000/KE (minn hawn 'il quddiem: "emerġenzi kbar"), li jiġru ġewwa jew barra l-Komunità, fil-kunsiderazzjoni wkoll tal-ħtiġijiet speċjali tar-reġjuni iżolati, l-aktar periferali u oħrajn jew il-gżejjer tal-Komunità.

(1) l-identifikazzjoni ta' timijiet ta' l-intervent u appoġġi oħra ta' intervent disponibbli fl-Istati Membri għall-interventi ta' għajnuna fl-eventwalità ta' emerġenzi, inklużi l-assi u l-kapaċitajiet militari disponibbli għall-appoġġ tal-protezzjoni ċivili;

(1) l-identifikazzjoni ta' timijiet ta' intervent u appoġġi oħra ta' intervent disponibbli fl-Istati Membri għall-interventi ta' għajnuna fl-eventwalità ta' emerġenzi, inklużi l-assi u l-kapaċitajiet militari li jistgħu, meta ma jkunx hemm għażla oħra, isiru disponibbli mill-Istati Membri fuq bażi volontarja għall-appoġġ tal-protezzjoni ċivili fi rwol supplimentari u ta' appoġġ ;

(2) l-istabbiliment u l-implimentazzjoni ta' programm ta' taħriġ għat-timijiet ta' l-intervent u appoġġi oħra ta' intervent, u għal esperti għat-timijiet responsabbli għall-evalwazzjoni jew għall-koordinament;

(2) l-istabbiliment u l-implimentazzjoni ta' programm ta' taħriġ għat-timijiet ta' l-intervent u appoġġi oħra ta' intervent, u għal esperti għat-timijiet responsabbli għall-evalwazzjoni u/ jew għall-koordinament;

(3) laqgħat ta' ħidma , seminars u proġetti pilota dwar aspetti maġġuri ta' l-interventi;

(3) taħriġ, laqgħat, skambju ta' l-istaff u ta' l-esperti, eżerċizzji, workshops , seminars u proġetti pilota dwar aspetti maġġuri ta' l-interventi sabiex jissaħħu l-prevenzjoni, it-tħejjija u r-reazzjoni effettiva għall-emerġenzi kbar ;

(4) l-istabbiliment u l-bgħit tat-timijiet responsabbli għall-evalwazzjoni jew għall-koordinament;

(4) l-istabbiliment u l-bgħit ta' l-esperti, ta' l-uffiċjali ta' komunikazzjoni u tat-timijiet responsabbli għall-evalwazzjoni u/ jew għall-koordinament bil-mezzi u bl-apparati xierqa ;

(6) li tiġi stabbilita u ġestita sistema komuni ta' komunikazzjoni u informazzjoni dwar l-emerġenzi (CECIS) biex tippermetti l-komunikazzjoni u l-qsim ta' l-informazzjoni bejn l-MIC u l-punti ta' kuntatt operattivi ta' l-Istati Membri;

(6) l-istabbiliment u l-immaniġġjar ta' sistema komuni ta' komunikazzjoni u informazzjoni dwar l-emerġenzi (CECIS) biex tippermetti l-komunikazzjoni u l-qsim ta' l-informazzjoni bejn l-MIC u l-punti ta' kuntatt operattivi ta' l-Istati Membri , kif ukoll mat-timijiet tal-Komunità attivi f'dan il-qasam ;

(7) li jiġu żviluppati sistemi tat-twissija bikrija, bil-kunsiderazzjoni tas-sorsi eżistenti ta' l-informazzjoni , biex jippermettu reazzjoni rapida min-naħa ta' l-Istati Membri u l-MIC;

(7) l-iżvilupp ta' sistemi tat-twissija bikrija, bil-kunsiderazzjoni tas-sorsi eżistenti ta' informazzjoni , ta' sorveljanza u ta' sejbien , biex jippermettu reazzjoni rapida min-naħa ta' l-Istati Membri u l-MIC, kif ukoll l-infurmar u t-twissija ta' popolazzjonijiet ta' żoni suxxettibli għad-diżastri peremzz ta' l-użu ta' sinjali u proċeduri komuni ma' l-UE kollha ;

Artikolu 2, punt (7 a) (ġdid)

(7a) l-identifikazzjoni ta' l-aħjar prattiki biex iżidu l-għarfien taċ-ċittadini u t-tixrid fost il-pubbliku ta' informazzjoni dwar l-aġir ta' sikurezza fil-każ ta' riskji kbar;

(8) li jiġu stabbiliti arranġamenti għat-trasport, il-loġistika u appoġġ ta' tip ieħor fuq il-livell tal-Komunità;

(8) l-istabbiliment u l-immaniġġjar ta' arranġamenti li jipprovdu t-trasport ta' timijiet ta' salvataġġ u ta' l-apparat , l-appoġġ loġistiku , u l-iżgurar ta' l-interoperabilità ta' l-apparati użati , kif ukoll appoġġ ieħor fuq il-livell tal- Komunità sabiex jiġu ffaċilitati l-interventi ;

Artikolu 2, punt (8 a) (ġdid)

(8a) l-istabbiliment ta' arranġamenti li jħaffu u jappoġjaw l-għajnuna liċ-ċittadini ta' l-UE waqt emerġenzi f'pajjiżi terzi;

Artikolu 2, punt 8 b (ġdid)

(8b) l-identifikazzjoni u r-reġistrazzjoni ta' l-aħjar prattiki biex jiġu ttrattati emerġenzi, kriżijiet u diżastri, u l-produzzjoni ta' gwida Komunitarja tal-protezzjoni ċivili adattata għall-ħtiġijiet u l-karatteristiċi ta' l-Istati Membri ;

Ġustifikazzjoni

Huwa essenzjali li jiġu żviluppati l-aħjar prattiki bbażati fuq il-kollezzjoni ta' dejta u ħila fil-qasam tal-protezzjoni ċivili sabiex tittejjeb is-sensibilità ta' l-Unjoni għal emerġenzi, kriżijiet u diżastri.

It-tfassil ta' gwida Komunitarja u linji gwida fil-qasam tal-protezzjoni ċivili, adattati għall-ħtiġijiet u l-karatteristiċi speċifiċi ta' l-Istati Membri, se jsaħħaħ l-esperjenza operattiva preżenti biex jittejjeb il-mod li fih emerġenzi, kriżijiet u diżastri jkunu ttrattati.

Artikolu 2 a (ġdid)

Definizzjonijiet

Għall-għan ta' din id-Direttiva:

(a) "emerġenza kbira" għandha tfisser kwalunkwe każ jew sitwazzjoni li jkollha jew jista' jkollha impatt negattiv fuq in-nies, fuq is-saħħa pubblika, fuq il-proprjetà, fuq il-wirt kulturali jew fuq l-ambjent ikkawżata minn diżastri naturali jew diżastri teknoloġiċi, inkluż mit-tniġġis ta' l-ibħra, jew minn atti ta' terroriżmu;

(b) "tħejjija" għandha tfisser kwalunkwe azzjoni meħuda minn qabel sabiex tiżgura reazzjoni rapida u effettiva għal perikli, inklużi l-ħruġ fil-ħin ta' sinjali bikrin u effettivi u l-evakwazzjoni temporanja tan-nies u tal-proprjetà mill-postijiet mhedda;

(c) "twissija bikrija" għandha tfisser il-proviżjoni fil-ħin ta' informazzjoni effettiva li tippermetti li tittieħed azzjoni sabiex jiġu evitati jew jitnaqqsu r-riskji u biex tiġi żgurata t-tħejjija għal reazzjoni effettiva;

(d) "reazzjoni rapida" għandha tfisser kwalunkwe azzjoni meħuda waqt jew wara emerġenza kbira sabiex jiġu indirizzati l-konsegwenzi immedjati tagħha;

(e) "modulu ta' intervent" għandu jfisser ħidma definita minn qabel u arranġament strutturat ta' kapaċitajiet imsejjes fuq il-ħtiġijiet li jirrappreżentaw taħlita ta' mezzi umani u materjali, li wieħed jista' jirriferi għalih skond il-kapaċità tiegħu għal intervent jew skond il-ħidma/ħidmiet li jkun kapaċi jidħol għaliha/għalihom, u li jkun:

- magħmul mir-riżorsi ta' Stat wieħed jew iktar li jkunu qegħdin jipparteċipaw fil-mekkaniżmu,

- kapaċi jwettaq ħidmiet fl-oqsma ta' tħejjija u ta' reazzjoni,

- kapaċi jwettaq il-ħidmiet tiegħu skond linji gwida internazzjonali rikonoxxuti,

- kapaċi jintbagħat ġeneralment fi żmien 10 sigħat wara talba għal għajnuna, b'mod partikulari biex jilħaq il-ħtiġijiet ta' prijorità kif ukoll biex jagħmel ħidmiet ta' appoġġ,

- kapaċi jaħdem b'mod awtosuffiċjenti u awtonomu għal perjodu ta' żmien partikulari jekk iċ-ċirkustanzi fil-post ikunu jirrikjedu hekk, ikkunsidrat jew waħdu jew flimkien ma' riżorsi oħrajn;

- interoperabbli ma' moduli oħrajn.

L-Istati Membri għandhom jidentifikaw bil-quddiem timijiet ta' l-intervent fi ħdan servizzi kompetenti tagħhom, b'mod partikolari is- servizzi tagħhom tal-protezzjoni ċivili jew servizzi oħra ta' emerġenza, li jistgħu jkunu disponibbli għall-intervent jew li jistgħu jkunu stabbiliti f'qasir żmien u jintbagħtu, ġeneralment fi żmien 12-il siegħa wara t-talba għall-għajnuna.

Għandhom iqisu li l-kompożizzjoni tat-tim tiddependi fuq it-tip ta' l-emerġenza kbira u fuq il- ħtiġiet partik o lari ta' dik l-emerġenza.

L-Istati Membri għandhom jidentifikaw bil-quddiem timijiet ta' intervent jew moduli ta' intervent fi ħdan is-servizzi kompetenti tagħhom, b'mod partikulari, fis -servizzi tagħhom tal-protezzjoni ċivili jew f'servizzi oħra ta' emerġenza, li jistgħu jkunu disponibbli għal intervent jew li jistgħu jkunu stabbiliti f'qasir żmien u jintbagħtu, ġeneralment fi żmien 12-il siegħa wara t-talba għall-għajnuna.

Għandhom iqisu li l-kompożizzjoni tat-tim jew tal-modulu għandha tiddependi fuq it-tip ta' l-emerġenza kbira u fuq il- ħtiġijiet partikulari ta' dik l-emerġenza.

L-Istati Membri għandhom jagħżlu esperti li jistgħu jiġu msejħa sabiex iservu fuq il-post ta' l-emerġenza tim responsabbli għall-evalwazzjoni jew koordinament .

L-Istati Membri għandhom jagħżlu esperti li jistgħu jissejħu sabiex iservu fuq il-post ta' l-emerġenza tim responsabbli għall-evalwazzjoni u/ jew għall-koordinament .

L-Istati Membri għandhom jagħmlu ħilithom biex jiżviluppaw moduli ta ' l-intervent tal-protezzjoni ċivili, li jkunu jikkonsistu f ' riżorsi minn wieħed jew aktar mill-Istati Membri, li jistgħu jitħaddmu fi żmien qasir ħafna b'mod partikulari sabiex jaqdu ħtiġijiet prijoritarji kif ukoll biex jagħmlu ħidmiet ta ' appoġġ.

L-Istati Membri għandhom jieħdu miżuri biex jiżguraw it-trasport f'waqtu ta' l-għajnuna tal-protezzjoni ċivili.

L-Istati Membri, appoġġjati mill-Kummissjoni, għandhom jieħdu miżuri biex jiżguraw it-trasport f'waqtu ta' l-għajnuna tal-protezzjoni ċivili offruta minnhom .

(c) tikkontribwixxi għall-iżvilupp ta' sistemi tat-twissija bikrija għall-benefiċċju ta' l-Istati Membri u l-MIC;

(c) tikkontribwixxi għall-iżvilupp u għall-appoġġ tan-netwerking tas-sistemi ta' twissija u reazzjoni bikrija għall-benefiċċju taċ-ċittadini ta' l-UE għal diżastri li jolqtu t-territorju ta' l-UE, billi jitqiesu s-sorsi eżistenti ta' informazzjoni, ta' sorveljanza u ta' sejbien, sabiex tkun possibbli reazzjoni rapida mill- Istati Membri u l-MIC; is-sistemi ta' twissija jridu jkunu kkollegati ma' sistemi ta' allarm fl-Istati Membri kollha sabiex ixerrdu informazzjoni u b'hekk jiżguraw li ċ-ċittadini kollha jkunu ppreparati fil-każ ta inċident jew diżastru ,

Reazzjoni rapida u effettiva għal emerġenzi, kriżijiet u diżastri fil-livell ta' l-Unjoni teħtieġ żvilupp tan-netwerking ta' sistemi ta' allarm, twissija bikrija u reazzjoni u appoġġ għalih għall-benefiċċju ta' l-Istati Membri u ċ-Ċentru ta' Monitoraġġ u Informazzjoni.

Artikolu 4, paragrafu 1, punt (c a) (ġdid)

(ca) tippromwovi l-interoperabilità tas-sistemi ta' allarm, twissija bikrija u reazzjoni għall-benefiċċju ta' l-Istati Membri u l-MIC, u koordinazzjoni ma' ċentri u aġenziji speċjalizzati oħra tal-Komunità;

Ġustifikazzjoni

Il-Kunsill Ewropew tad-19 ta' Mejju 2006 talab għal koordinazzjoni aħjar tal-mezzi ta' l-Istati Membri sabiex ir-reazzjoni ta' l-Unjoni tkun effiċjenti u kapaċi li tiżgura livell għoli ta' protezzjoni għaċ-ċittadini Ewropej (ara l-konklużjonijiet tal-Presidenza, punt 14).

Hu għalhekk meqjus essenzjali għall-Kummissjoni, f'koperazzjoni ma' l-Istati Membri, li tippromwovi l-interoperabilità tas-sistemi ta' allarm, twissija bikrija u reazzjoni għall-benefiċċju ta' l-Istati Membri u l-MIC, u koordinazzjoni ma' ċentri u aġenziji speċjalizzati oħra tal-Komunità, bħaċ-Ċentru Ewropew għall-Prevenzjoni u l-Kontroll tal-Mard, biex tiżgura li l-mekkaniżmu jopera bl-aħjar mod.

Artikolu 4, paragrafu 1, punt (f a) (ġdid)

(fa) tfassal linji gwida għall-informazzjoni u l-edukazzjoni taċ-ċittadini bil-għan li jżidu l-għarfien tagħhom u jtejbu l-protezzjoni tagħhom infushom;

Ġustifikazzjoni

L-informazzjoni u l-edukazzjoni taċ-ċittadini bil-għan li jżidu l-għarfien tagħhom u jtejbu l-protezzjoni tagħhom infushom huma ta' importanza kbira sabiex emerġenzi, kriżijiet u diżastri jkunu ttrattati b'mod korrett, partikolarment matul il-fażi inizjali.

(h) tieħu l-miżuri sabiex tiffaċilita t-trasport tar-riżorsi għall-intervent ta' l-għajnuna u tistabbilixxi l-kapaċità li timmobilizza l-mezzi addizzjonali tat-trasport biex tiġi żgurata reazzjoni rapida għal emerġenzi kbar;

(h) tieħu l-miżuri sabiex tiffaċilita u tassikura t-trasport f'waqtu tar-riżorsi għall-intervent ta' l-għajnuna u tistabbilixxi l-kapaċità li timmobilizza b'avviż qasir l-mezzi addizzjonali tat-trasport u tagħmir biex tiġi żgurata reazzjoni rapida għal emerġenzi l-aktar serji;

Artikolu 4, paragrafu 1, punt (h a) (ġdid)

(ha) tassikura l-mobilizzazzjoni ta' faċilitajiet u tagħmir adegwati b'avviż qasir, u t-twaqqif u t-trasport ta' laboratorji mobbli, ta' faċilitajiet mobbli ta' sigurtà għolja u ta' tagħmir protettiv mediku meħtieġ biex tkun żgurata reazzjoni rapida għal emerġenzi l-aktar serji biex jikkomplementaw il-mezzi u l-assi ċivili u militari ta' l-Istati Membri soġġetti għall-kriterji żviluppati skond l-Artikolu 10;

(i) tistabbilixxi l-kapaċità li tipprovdi l-appoġġ loġistiku tal-bażi għall-esperti u tiffaċilita l-mobilizzazzjoni ta' moduli loġistiċi u ta' tip ieħor b'appoġġ għat-timijiet ta' l-Istati Membri li jieħdu sehem fl-interventi Komunitarji ta' l-għajnuna tal-protezzjoni ċivili;

(i) tistabbilixxi l-kapaċità li tipprovdi l-appoġġ loġistiku tal-bażi għall-esperti , uffiċjali ta' komunikazzjoni, osservaturi u timijiet ta' intervent u tiffaċilita l-mobilizzazzjoni ta' moduli loġistiċi u ta' tip ieħor b'appoġġ għat-timijiet ta' l-Istati Membri li jieħdu sehem fl-interventi Komunitarji ta' l-għajnuna tal-protezzjoni ċivili;

Il-Kummissjon għandha tistabbilixxi programm ta' taħriġ, bil-għan li tittejjeb il-koordinazzjoni ta' l- interventi ta' l-għajnuna tal-protezzjoni ċivili billi tiżgura l-kompatibbiltà u l-komplementarjetà bejn it-timijiet ta' l-intervent imsemmija fl-Artikolu 3(1), il-moduli ta' l-intervent imsemmija fl-Artikolu 3(3) jew, skond ma jkun f'loku, apoġġ ieħor ta' l- intervent kif jissemma fl-Artikolu 3(4), u billi ttejjeb il-kompetenza ta' l-esperti msemmija fl-Artikolu 3(2).

Il-programm għandu jinkludi korsijiet u eżerċizzi konġunti u sistema ta' skambju li, permezz tagħha, individwi jistgħu jiġu ssekondati lil Stati Membri oħra.

Il-Kummissjon għandha tistabbilixxi programm ta' taħriġ, bil-għan li tittejjeb il-koordinazzjoni ta' interventi ta' l-għajnuna tal-protezzjoni ċivili billi tiżgura l-kompatibbiltà u l-komplementarjetà bejn it-timijiet ta' intervent imsemmija fl-Artikolu 3(1), il-moduli ta' intervent imsemmija fl-Artikolu 3(3) jew, skond ma jkun f'loku, apoġġ ieħor ta' intervent kif jissemma fl-Artikolu 3(4), u billi ttejjeb il-kompetenza ta' l-esperti msemmija fl-Artikolu 3(2) kif ukoll il-kwalità ta' kura ta' wara mogħtija lil min ikun affetwat.

Kull fejn possibbli, dawn l-eżerċizzji għandhom jippruvaw jinvolvu l-komunitajiet konċernati.

Il-proċeduri li għandhom jiġu adottati f'każ ta' diżastru għandhom isiru pubbliċi.

Kull Stat Membru li lilu tkun indirizzata talba għall- għajnuna għandu minnufih jistabbilixxi jekk ikunx f'pożizzjoni li jagħti l- għajnuna mitluba, u jgħarraf lill-Istat Membru li jkun qiegħed jitlobha b'dan, jew permezz ta l- MIC jew direttament , filwaqt li jindika l- ambitu u l-kondizzjonijiet dwar kull għajnuna li jkun jista' jagħti.

Jekk Stat Membru jinforma direttament lill-Istat Membru li jkun qed jagħmel it-talba, għandu jgħarraf ukoll lill- MIC b'dan kollu.

L-MIC għandha żżomm lill-Istati Membri infurmati.

Fl -eventwalità tas-seħħ ta' emerġenza kbira barra l-Komunità, l-Artikol i 6, 7 u 8 jistgħu w koll, fuq talba, jiġu applikati rigward interventi tal-protezzjoni ċivili barra mill-Komunità.

Mingħajr preġudizzju għar-Regolament (KE) Nru 1257/96, fl -eventwalità tas-seħħ ta' emerġenza kbira barra l-Komunità, l-Artikol i 6, 7 u 8 jistgħu w koll, fuq talba, jiġu applikati fir- rigward ta' interventi tal-protezzjoni ċivili barra mill-Komunità.

Artikolu 9, paragrafu 1, subparagrafu 2 a (ġdid)

F'każ ta' emerġenza kbira li sseħħ barra l-Komunità, l-użu ta' assi militari u kapaċitajiet disponibbli biex jappoġġjaw protezzjoni ċivili kif provdut fl-Artikolu 2(1) għandu jkun konsistenti kompletament mal-Linij Gwida tan-NU dwar l-Użu ta' Assi Militari u ta' Difiża Ċivili f'Għajnuna f'każ ta' Diżastru (Linji Gwida ta' Oslo, Mejju 1994) u mal-Linji Gwida tan-NU dwar l-Użu ta' Assi Militari u ta' Difiża Ċivili biex jappoġġjaw Attivitajiet Umanitarji tan-Nazzjonijiet Uniti f'Emerġenzi Kumplessi (Linji Gwida MCDA, Marzu 2003).

F'emerġenzi fejn l-għajnuna tingħata sew taħt i l-mekkaniżmu kif ukoll taħt ir-Regolament (KE) Nru 12547 /96 ta' l-20 ta' Ġunju 1996 rigward l-għajnuna umanitarja, il-Kummissjoni għandha tiżgura l-effikaċja, il-koerenza u l-komplimentarjetà tar-reazzjoni komprensiva tal-Komunità.

F'emerġenzi fejn l-għajnuna tingħata sew bis-saħħa ta l-mekkaniżmu kif ukoll skond ir-Regolament (KE) Nru 1257/ 96, interventi ta' għajnuna tal-protezzjoni ċivili se jigu meqjusa bħala kumplimentari għar-rispons ġenerali umanitarju tal-Komunità u għalhekk għandhom ikunu konsistenti ma' l-għanijiet u l-prinċipji ġenerali ta' l-għajnuna umanitarja skond dak ir-Regolament.

Il-Kummissjoni għandha tiżgura l-effikaċja, il-koerenza u l-komplimentarjetà tar-reazzjoni komprensiva tal-Komunità.

Għandu jkun żgurat li ma jkun hemm l-ebda konflitt bejn, jew duplikazzjoni ta' sforzi ta' interventi taż-żewġ strumenti.

Artikolu 9, paragrafu 3, subparagrafu 1 a (ġdid)

B'mod partikolari, il-Kummissjoni għandha tiżgura li l-għajnuna tal-protezzjoni ċivili provduta hija konsistenti ma' l-evalwazzjoni tal-bżonnijiet stabbilita b'koperazzjoni ma' parteċipanti oħra.

Il-koordinament operattiv għandu jkopri l-koordinament mal-pajjiż affettwat u man-Nazzjonijiet Uniti, meta din l-organizzazzjoni tkun preżenti .

Il- koordinazzjoni operattiva għandha tkopri l-koordinazzjoni mal-pajjiż affetwat u ma' l-Uffiċċju għall-Koordinazzjoni ta' l-Affarijiet Umanitarji tan-Nazzjonijiet Uniti (OCHA) u ma' atturi rilevanti oħra li jikkontribwixxu għall-ħidma ġenerali ta' għajnuna.

Din m'għandhiex taffettwa l-kuntatti bilaterali bejn l-Istati Membri li jkunu qed jipparteċipaw u n-Nazzjonijiet Uniti jew il-pajjiż ikkonċernat .

Artikolu 10 a (ġdid)

Mezzi addizjonali ta' trasport u appoġġ loġistiku se jkunu stabbiliti permezz ta' proċeduri għas-sejħiet pubbliċi għal offerti internazzjonali li jkunu xierqa bbażati fuq leġiżlazzjoni ta' l-akkwisti pubbliċi komunitarji eżistenti mingħajr ma tiġi applikata l-klawżola ta' eċċezzjoni "is-sigurtà".

Artikolu 10 b (ġdid)

Il-Kummissjoni, f'koperazzjoni ma' l-Istati Membri, għandha tieħu miżuri strutturali xierqa biex tiżgura l-koordinazzjoni u l-integrazzjoni sistemi ta' twissija bikrija, ta' allarm u ta' reazzjoni għall-benefiċju ta' l-Istati Membri u l-MIC, kif ukoll koordinazzjoni ma' netwerks, ċentri speċjalizzati u/jew aġenziji oħra Komunitarji kompetenti fi kwistjonijiet ta' protezzjoni ċivili.

Ġustifikazzjoni

Rigward l-irbit tas-sistemi ta' twissija bikrija man-netwerks ta' allarm u l-koordinazzjoni ta' arranġamenti biex jiġu ttrattati l-kriżijiet fl-UE, il-Kunsill (ara l-konklużjonijiet tal-Kunsill tat-18 ta' Lulju 2005) talab lill-Kummissjoni biex issaħħaħ ir-rabtiet bejn il-mekkaniżmu u sistemi ta' twissija bikrija fil-livell ta' l-UE u n-NU.

Kmieni fl-2006, il-Kummissjoni ħolqot in-netwerk ARGUS, li torbot flimkien is-sistemi varji ta' twissija bikrija tal-Kummissjoni, inklużi l-MIC u s-sistema komuni ta' komunikazzjoni u informazzjoni dwar l-emerġenzi (CECIS).

Sussegwentament l-ARGUS se jkun marbut maċ-Ċentru ta' Sitwazzjoni Konġunt (Joint Situation Centre, SitCen) tal-Kunsill.

B'hekk huwa essenzjali li jsiru arranġamenti ta' netwerking biex tintlaħaq koordinazzjoni aħjar tal-ħidmiet tal-mekkaniżmu.

Barra minn hekk, l-Unjoni reċentement waqfet numru ta' aġenziji deċentralizzati, bħaċ-Ċentru Ewropew għall-Prevenzjoni u l-Kontroll tal-Mard, li l-ħidma tiegħu għandha x'taqsam direttament ma' dik tal-mekkaniżmu tal-protezzjoni ċivili.

Għalhekk għandhom jittieħdu passi biex jiżguraw li attivitajiet ikunu kkoordinati ma' ċentri u aġenziji speċjalizzati oħra tal-Komunità li jittrattaw ma' aspetti tal-protezzjoni ċivili.

Pajjiżi terzi oħra jistgħu jikkooperaw f'attivitajiet taħt dan il-mekkaniżmu, meta l-ftehimiet ikunu jippermettu dan.

Pajjiżi terzi oħra kif ukoll organizzazzjonijiet internazzjonali jew reġjonali jistgħu jikkoperaw f'attivitajiet skond dan il-mekkaniżmu meta l-ftehimiet bejn dawn il-pajjiżi terzi u l-Komunità jkunu jippermettu dan.

Ġustifikazzjoni

Din id-deċiżjoni għandha tipprovdi għall-possibilità li tiġi żviluppata koperazzjoni ma' organizzazzjonijiet internazzjonali jew reġjonali fil-qasam tal-protezzjoni ċivili kif ukoll f'sistemi ta' allarm u twissija bikrija, bħall-Unità tan-NU għat-Tnaqqis tad-Diżastri (DRU-UNDP) u s-sistema ta' allarm tan-NU għall-evalwazzjoni u l-koordinazzjoni tad-diżastri (UNDAC) għax koperazzjoni ta' dan it-tip tagħti valur miżjud Komunitarju lill-azzjoni tal-Komunità.

Eżempju ta' tali koperazzjoni b'suċċess hi s-sistema globali ta' allarm u ta' koordinazzjoni f'każ ta' diżastru (Global Disaster Alert and Coordination System, l-GDACS) li ġiet żviluppata mill-Kummissjoni, b'fondi mill-ECHO u b'koperazzjoni ma' l-OCHA tan-NU.

L-għan tagħha hu li tevalwa s-severità u l-impatt potenzjali ta' riskji naturali, inklużi terremoti u tsunami, mill-istadju tat-twissija bikrija sal-koordinazzjoni u l-provediment ta' għajnuna.

Għall-finijiet ta' l-applikazzjoni ta' din id-Deċiżjoni, l-Istati Membri għandhom jaħtru l-awtoritajiet kompetenti u jgħarrfu lill-Kummissjoni b'dan.

L-Istati Membri, fil-kuntest ta' assistenza konsulari reċiproka, għandhom jaħtru punti ta' kuntatt minn fosthom f'reġjuni identifikati minn qabel u jinfurmaw lill-Kummissjoni b'dan.

Ġustifikazzjoni

Il-koperazzjoni ta' l-Istati Membri mal-Kummissjoni hi essenzjali għall-implimentazzjoni u l-ħidma effettivi tal-mekkaniżmu tal-protezzjoni ċivili.

Skond l-Artikolu 20 tat-Trattat KE, hu rekwiżit ta' l-Unjoni li ċ-ċittadini ta' l-Unjoni jingħataw protezzjoni konsulari fuq it-territorju ta' pajjiżi terzi li fihom l-Istat Membru li huma ċittadini tiegħu mhux irrappreżentat.

Fid-19 ta' Mejju 2006, il-Kunsill Ewropew talab għal koperazzjoni konsulari iktar mill-qrib, inkluż il-ħatra ta' punti ta' assistenza konsulari.

(Ara l-konklużjonijiet tal-Presidenza, punti 13 u 14).

Ir-rapport tal-Presidenza Awstrijaka (id-dokument 10551/06), adottat mill-Kunsill Ewropew, u r-rapport ippreżentat mis-Sur Michel Barnier bit-titolu 'For a European civil protection force: Europe aid', Mejju 2006, għamlu referenza ċara biex jittieħdu miżuri prattiċi għal protezzjoni konsulari iktar effettiva.

Din se tgħin lill-Unjoni f'termini prattiċi biex tiżviluppa solidarjetà fost l-Istati Membri u parteċipazzjoni fis-sens ta' 'komunità' bil-ħsieb ta' protezzjoni iktar effettiva f'livell għoli għaċ-ċittadini Ewropej.

Artikolu 13, punt 4 a (ġdid)

(4a) il-miżuri strutturali xierqa biex jiżguraw l-koordinazzjoni u l-integrazzjoni msemmija fl-Artikolu 10b.

Ġustifikazzjoni

Il-proċedura ta' komitoloġija għandha tapplika biex tiddetermina l-miżuri strutturali xierqa għall-koordinazzjoni u l-integrazzjoni tas-sistemi ta' allarm, twissija bikrija u reazzjoni għall-benefiċċju ta' l-Istati Membri u l-MIC, kif ukoll ta' netwerks Komunitarji, ċentri speċjalizzati u aġenziji oħra kompetenti fi kwistjonijiet ta' protezzjoni ċivili.

Artikolu 13, punt 5 a (ġdid)

(5a) il-moduli, kif stipulati fl-Artikolu 3(3);

Artikolu 13, punt 5 b (ġdid)

(5b) is-sistemi ta' twissija bikrija, kif stipulati fl-Artikolu 4(1)(c);

Artikolu 13, punt 7 a (ġdid)

(7a) koperazzjoni ma' pajjiżi terzi u ma' organizzazzjonijiet internazzjonali jew reġjonali, kif stipulati fl-Artikolu 11.

Ġustifikazzjoni

Il-proċedura ta' komitoloġija għandha tapplika biex tiddetermina l-proċeduri għall- koperazzjoni ma' pajjiżi terzi u ma' organizzazzjonijiet internazzjonali jew reġjonali skond il-ftehimiet rilevanti, kif stipulat fl-Artikolu 11 ta' din il-proposta għal deċiżjoni.

Artikolu 13, punt 8 a (ġdid)

(8a) linji gwida għat-twaqqif u l-interkonnessjoni ta' twissija bikrija u sistemi ta' allarm kif ukoll għall-informazzjoni u t-taħriġ taċ-ċittadini dwar kif għandhom jirreaġixxu f'sitwazzjoni ta' emerġenza.

Il-Kummissjoni għandha tkun assistita mill-kumitat stabbilit fl-Artikolu 13 tal-Proposta għal Regolament tal-Kunsill li jistabbilixxi Strument ta' Reazzjoni Rapida u Preparament għal emerġenzi kbar.

Il-Kummissjoni għandha tkun assistita mill-kumitat stabbilit fl-Artikolu 13 tal-Proposta għal Regolament tal-Kunsill li jistabbilixxi Strument ta' Reazzjoni Rapida u Preparament għal emerġenzi l-aktar serji , li għandu jinkludi rappreżentanti ta' awtoritajiet lokali u reġjonali.

Il-Kummissjoni għandha tissottometti rapport kull sena dwar l-implimentazzjoni ta' din id-Deċiżjoni lill-Parlament Ewropew u lill-Kunsill, li juri l-valur miżjud ta' l-azzjoni Komunitarja għaċ-ċittadini ta' l-UE u b'mod speċjali għal dawk affettwati.

Il-Kummissjoni għandha tivvaluta l-applikazzjoni ta' din id-Deċiżjoni kull tliet snin mid-data tan-notifika tagħha u tibgħat il-konklużjonijiet ta' din il-valutazzjoni lill-Parlament Ewropew u lill-Kunsill.

Il-Kummissjoni għandha tivvaluta wkoll l-applikazzjoni ta' din id-Deċiżjoni kull tliet snin mid-data tan-notifika tagħha u tibgħat il-konklużjonijiet ta' din il-valutazzjoni lill-Parlament Ewropew u lill-Kunsill.

It-tifsila mill-ġdid, filwaqt li tirrispetta l-filosofia ġenerali tal-mekkaniżmu Komunitarju għall-protezzjoni ċivili, kif ġie maħluq fl-2001, jikkonsisti mill-introduzzjoni ta' numru ta' titjib fid-Deċiżjoni eżistenti tal-Kunsill sabiex jissaħħu l-azzjonijiet ta' appoġġ u azzjonijiet kumplimentari li jippermettu lill-Komunità kollha tgħin lil dawk affettwati minn emerġenzi l-aktar serji.

Fl-istess waqt, it-tifsila mill-ġdid tikkomplementa il-proposta ta' qabel għal Strument ta' Reazzjoni Rapida u ta' Preparament.

Fil-waqt li dan ta' l-aħħar jipprovdi l-bażi legali ta' l-iffinanzjar ta' l-azzjonijiet tal-protezzjoni ċivili fil-perjodu l-ġdid tal-prospettivi finanzjarji, il-proposta l-ġdida temenda r-regoli operazzjonali li jirregolaw il-ħidma tal-Mekkaniżmu Komunitarju tal-Protezzjoni Ċivili u jipprovdu bażi legali għal azzjoni Komunitarja li għandha titwettaq fil-qasam.

Ir-raġunijiet għal aktar azzjoni

Iċ-ċittadini huma affettwati direttament

Il-protezzjoni tan-nies minn inċidenti u diżastri tikkonċerna l-aspetti kollha tal-ħajja ta' kuljum taċ-ċittadini Ewropej.

Iċ-ċittadini jikkunsidraw li l-kwistjonijiet dwar is-sigurtà u s-sikureza huma importanti ħafna (l-ingaġġ, is-sikurezza soċjali u finanzjarja, l-ambjent ta' l-għejxien u tax-xogħol, sigurtà minn theddid barrani u intern, eċċ).

Fit-tliet snin li għaddew kien hemm żieda kbira fin-numru ta' talbiet mill-Istati Membri, minn pajjiżi kandidati għall-adeżjoni u minn pajjiżi li qed jiżviluppaw, għall-għajnuna mill-Mekkaniżmu ta' Protezzjoni Ċivili peress li r-rispons għad-diżastri kienet akbar mill-kapaċitajiet tar-rispons nazzjonali.

Id-dimensjoni ekonomika.

L-Ewropa u l-bqija tad-dinja jiffaċċjaw kull tip ta' periklu.

Ir-riskju assoċċjat (i.e. telfiet mistennija) huwa għoli mhux biss f'termini ta' ħajjiet ta' bnedmin iżda wkoll f'termini ta' telf ekonomiku u korrimenti (speċjalment psikoloġiċi).

Korrimenti u effetti ta' l-hekk imsejjaħ 'post accident/ disaster shock disorder' jissarfu f'telfiet ekonomiċi/assigurati u jitfgħu piż kbir fuq is-sistemi ta' saħħa u ta' siġurtà soċjali.

Id-dejta disponibbli mis-settur ta' l-assigurazzjoni turi li fuq livell globali, qed jikber in-numru tat-telfiet ekonomiċi u assigurati minn diżastri naturali u teknoloġiċi.

Fil-preżent, telf ekonomiku mad-dinja kollha minħabba diżastri naturali jidhru qed jirduppjaw kull għaxar snin.

Jekk it-tendenzi kurrenti jippersistu, fid-deċennju li ġej l-ammont ta' telf annwali se jitla' viċin ta' €150 biljun.

Il-proposta tagħmel possibbli t-tqegħid flimkien tar-riżorsi u b'hekk tfittex li twettaq l-ekonomiji ta' skala f'oqsma bħal ma huma l-loġistika u t-trasport, sabiex hekk isir użu aħjar ta' xi riżorsi skarsi.

Id-dimenensjoni ta' prevenzjoni Ewropea.

Għalkemm servizzi ta' emerġenza se jaħdmu dejjem fuq il-livell lokali waqt aċċidenti jew diżastri, ħafna elementi li jikkonċernaw il-fażijiet differenti ta' l-attivitajiet tal-protezzjoni ċivili għandhom dimensjoni Ewropea (e.ż. l-istandardizzazzjoni) b'mod speċjali f'setturi speċifiċi bħal ma huma l-kimiċi, it-trasport, il-kostruzzjoni, it-telekomunikazzjonijiet u s-saħħa.

Flaħħar nett, ħafna mill-attività marbuta mal-protezzjoni ċivili tidher l-aktar waqt kriżijiet.

Madankollu, l-effiċenza tiddependi mix-xogħol imwettaq qabel l-aċċident jew id-diżastru, bi skop ta' prevenzjoni, u sabiex ikun iggarantit l-istat ta' preparazzjoni, kif ukoll l-ħila li jittaffa diżastru.

Fil-fatt nistgħu nagħmlu ħafna billi l-kwistjoni tiġi ffaċċjata b'mod sistematiku u billi tkun ikkunsidrata bħala kwistjoni multidixxiplinarja u ta' koordinazzjoni intensiva.

Konklużjonijet

Ir-Rapporteur iqis li l-Protezzjoni Ċivili bħala sistema kumplessa li tinkludi tliet fażijiet importanti li huma il-Prevenzjoni (inkluża l-mitigazzjoni), l-Intervent (inkluża t-tħejjijia) u r-restawr (inkluża l-analiżi ta' wara d-diżastru).

Il-Protezzjoni Ċivili tiddependi wkoll minn tliet attivitajiet orizzontali oħra li huma l-evalwazzjoni tal-periklu, il-kontoll u l-komunikazzjoni u fl-aħħar l-informazzjoni u t-taħriġ.

Huwa jilqa' l-bidliet issuġġeriti fil-proposta tad-Deċiżjoni iżda jixtieq jara l-kwistjoni ta' l-infurmar taċ-ċittadini dwar ir-riskji potenzjali bħala element importanti ta' tħejjija, b'mod speċjali fiż-żoni suxxettibli għad-diżastri.

Barra minn hekk, l-immaniġġġjar ta' l-art u l-użu ta' l-art huma għodda importanti fil-prevenzjoni u t-taffija tad-diżastri.

Għandha tkun parti integrata tal-pjanijiet għat-tnaqqis tar-riskju tad-diżastri u għall-amministrazzjoni.

Ir-rapporteur jiddispjaċih mill-fatt li la d-Deċiżjoni inizzjali u lanqas dik li tfasslet mill-ġdid ma fihom definizzjonijiet tat-termini «emerġenza kbira», «twissija bikrija», "reazzjoni rapida" u "tħejjija".

Iqis li dawn it-termini għandhom ikunu ikkunsidrati fil-kuntest tad-definizzjonijiet mogħtija fil-glossarju «Internationally Agreed Glossary of Basic Terms Related to Disaster Management» tad-Dipartiment għall-Affarijiet Umanitajri tan-Nazzjonijiet Uniti (DHA) Jannar 1992, kif ukoll fil-kuntest tad-definizzjonijiet mogħtija fir-riżoluzzjoni leġiżlattiva tal-Parlament Ewropew dwar il-proposta għal regolazzjoni tal-Kunsill li jistabbilixxi Strument ta' Reazzjoni Rapida u Preparament għal emerġenzi l-aktar serji.

Ir-Rapporteur jikkunsidra li l-komponent tas-saħħa pubblika ta' l-intervenzjonijiet kollha tal-protezzjoni ċivili għandha tingħata l-importanza li jistħoqilha billi jitqiesu d-diżastri kollha li jaffettwaw lill-bnedmin kemm fiżikament kif ukoll psikoloġikament, u li b'konsegwenza ta' hekk is-sistemi kemm tas-saħħa kif ukoll tas-sigurtà soċjali jbagħtu l-piż qawwi tad-diżastri żmien twil wara li l-fażi ta' intervenzjoni tkun kompluta.

Huwa jappoġġja wkoll ir-referenza għall-użu ta' assi militari li jappoġġjaw il-protezzjoni ċivili kollha, peress li jekk din ir-referenza titħalla barra jkun hemm lok għall-militari li jwettqu l-ħidmiet tagħhom barra mill-Mekkaniżmu eżistenti u mill-qafas ta' protezzjoni ċivili.

Fir-realta' hi li l-forzi tat-tifi tan-nar f'xi pajjiżi huma meqjusa bħala parti mill-militari (peress li għandhom struttura u ġerarkija militari) u f'ħafna pajjiżi, il-militari għandha l-għerf għall-interventi f'diżastri l-aktar serji, bhal ma huma diżastri kimiċi, bijoloġiċi jew nukleari.

It-tqegħid tat-tagħmir u persunal militari huma l-aktar effiċenti u meħtieġa fil-fażi inizjali ta' diżastru kbir.

Li jkun iggarantit il-kontroll ġenerali u l-użu ta' dawn ir-riżorsi jista' jgħin biex jissalvaw il-ħajjiet, jiġi evitat id-duplikazzjoni tar-riżorsi u b'hekk riżorsi skarsi jkunu disponibbli f'żoni oħra.

Barra minn hekk huwa ta' l-opinjoni li kapaċitajiet addizzjonali ta' mezzi tat-trasport u appoġġ loġistiku għandhom jiġu stabbiliti b'mod li l-Istati Membri ma jsaħħux il-kapaċitajiet nazzjonali tagħhom permezz ta' fondi Komunitarji.

OPINJONI tal-Kumitat għall-Iżvilupp

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar il-proposta tal-Kunsill għal deċiżjoni li tistabbilixxi mekkaniżmu Komunitarju tal-protezzjoni ċivili (imfassla mill-ġdid)

Rapporteur għal opinjoni: Luisa Morgantini

ĠUSTIFIKAZZJONI QASIRA

Il-mekkaniżmu Komunitarju tal-protezzjoni ċivili (minn hawn 'il quddiem "il-mekkaniżmu") ġie mwaqqaf fl-2001 bl-għan li jappoġġja l-mobilizzazzjoni ta' l-għajnuna tal-protezzjoni ċivili fl-eventwalità li sseħħ emerġenza kbira, l-ewwelnett, fl-UE.

Kien jinkludi wkoll, però, dispożizzjoni għal azzjoni barra l-UE..

Id-deċiżjoni tal-Kunsill 2001/792 tistipula l-bażi legali għal dan il-mekkaniżmu.

Tistabbilixxi l-obbligi operazzjonali għall-koperazzjoni rrinforzata f'interventi ta' l-għajnuna tal-protezzjoni ċivili.

Ma toħloqx xi korp ta' l-UE ġdid, iżda sempliċement tistipula l-prinċipji għall-koperazzjoni rrinforzata bejn mekkaniżmi nazzjonali tal-protezzjoni ċivili eżistenti.

Fid-dawl ta' żieda fin-numru ta' emerġenzi mill-2001, u ż-żieda konsiderevoli fin-numru ta' pajjiżi li talbu l-assistenza mill-mekkaniżmu għall-għajnuna immedjata tal-protezzjoni ċivili , ġie deċiż illi jissaħħaħ il-mekkaniżmu u tiġi provduta bażi legali għal azzjoni Komunitarja addizzjonali fil-qasam.

Il-proposta preżenti hija tifsila mill-ġdid tad-deċiżjoni tal-Kunsill 2001/792, u temenda r-regoli operazzjonali dwar il-ħidma tal-Mekkaniżmu Komunitarju tal-Protezzjoni Ċivili.

L-involviment tal-mekkaniżmu fi kriżijiet barra l-UE qed jiżdied fin-numru u fl-importanza.

Esternament, il-mekkaniżmu ħafna drabi jaħdem b'mod parallel ma' operazzjonijiet oħra ta' għajnuna umanitarja implimentati mill-Komunità (permezz ta' l-ECHO) u mad-donaturi umanitarji internazzjonali l-oħrajn, koordinati mill-Uffiċċju tan-NU għall-Koordinazzjoni ta' l-Affarijiet Umanitarji (UN OCHA).

F'dan il-kuntest huwa ta' l-ogħla importanza li jkun żgurat li l-interventi tal-protezzjoni ċivili huma koerenti mar-rispons umanitarju ġenerali Komunitarju u internazzjonali u huma konsistenti ma' prinċipji umanitarji u jirrispettaw l-irwol u l-mandat ta' atturi oħra bħal ma hu l-Uffiċċju għall-Koordinazzjoni ta' l-Affarijiet Umanitarji (UN OCHA).

L-Artikolu 9 tal-proposta huwa intenzjonat li jindirizza dan it-tħassib iżda l-formulazzjoni tiegħu hija kemmxejn vaga.

B'mod partikolari, ir-rapporteur ikkunsidra li talba sempliċi għal effikaċja, koerenza u komplimentarjetà ma' operazzjonijiet ta' għajnuna umanitarja mhix biżżejjed.

Ir-rapporteur jikkunsidra illi, jekk il-mekkaniżmu tal-protezzjoni ċivili għandu jkun parti effettiva ta' l-interventi fi kriżijiet barranin, in-"natura duwalista" tal-mekkaniżmu għandha tkun kjarifikata u għandha ssir distinzjoni fir-regoli li jirregolaw il-ħidma tal-mekkaniżmu fl-UE u barra.

Ir-rapporteur ta attenzjoni speċjali; għal proċedura preċiża u koordinata sabiex ikunu evalwati l-bżonnijiet tal-pajjiż terz milqut, li għandha ssir qabel l-immobilizzar ta' assi għaljin, sa evalwazzjoni bir-reqqa dwar l-użu ta' assi militari f'pajjiżi terzi u l-irwol ta' l-ECHO u l-UN OCHA (Uffiċċju għall-Koordinazzjoni ta' l-Affarijiet Umanitarji).

Il-Kumitat għall-Iżvilupp jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-kumitat responsabbli, biex jinkorpora l-emendi li ġejjin fir-rapport tiegħu:

Test propost mill-Kummissjoni

Għadu mhux ippublikat fil-ĠU.

Fl -eventwalità tas-seħħ ta' emerġenza kbira barra l-Komunità, l-Artikol i 6, 7 u 8 jistgħu w koll, fuq talba, jiġu applikati rigward interventi tal-protezzjoni ċivili barra mill-Komunità.

Mingħajr preġudizzju għar-Regolament tal-Kunsill (KE) Nru 1257/96 ta' l-20 ta' Ġunju 1996 dwar l-għajnuna umanitarja, fl- eventwalità tas-seħħ ta' emerġenza kbira barra l-Komunità, l-Artikoli 6, 7 u 8 jistgħu wkoll, fuq talba, jiġu applikati fir-rigward ta' interventi tal-protezzjoni ċivili barra mill-Komunità.

Artikolu 9, paragrafu 1, subparagrafu 2 a (ġdid)

F'emerġenzi fejn l-għajnuna tingħata sew taħt il-mekkaniżmu kif ukoll taħt ir-Regolament (KE) Nru 12547 /96 ta' l-20 ta' Ġunju 1996 rigward l-għajnuna umanitarja, il-Kummissjoni għandha tiżgura l-effikaċja, il-koerenza u l-komplimentarjetà tar-reazzjoni komprensiva tal-Komunità.

F'emerġenzi fejn l-għajnuna tingħata sew bis-saħħa tal-mekkaniżmu kif ukoll skond ir-Regolament (KE) Nru 1257/96 ta' l-20 ta' Ġunju 1996 dwar l-għajnuna umanitarja, interventi ta' għajnuna tal-protezzjoni ċivili għandhom jigu meqjusa bħala kumplimentari għar-rispons ġenerali umanitarju tal-Komunità u għalhekk għandhom ikunu konsistenti ma' l-għanijiet u l-prinċipji ġenerali ta' l-għajnuna umanitarja skond dak ir-Regolament.

Il- Kummissjoni għandha tiżgura l-effikaċja, il-koerenza u l-komplimentarjetà tar-reazzjoni komprensiva tal-Komunità.

Artikolu 9, paragrafu 3, subparagrafu 1 a (ġdid)

B'mod partikolari, il-Kummissjoni għandha tiżgura li l-għajnuna tal-protezzjoni ċivili provduta tkun konsistenti ma' l-evalwazzjoni tal-bżonnijiet stabbilita b'koperazzjoni ma' parteċipanti oħra.

Il- koordinament operattiv għandu jkopri l-koordinament mal-pajjiż affettwat u man-Nazzjonijiet Uniti, meta din l-organizzazzjoni tkun preżenti .

Il- koordinazzjoni operattiva għandha tkopri l-koordinazzjoni mal-pajjiż affetwat u ma' l-Uffiċċju għall-Koordinazzjoni ta' l-Affarijiet Umanitarji tan-Nazzjonijiet Uniti (OCHA).

PROĊEDURA

Proposta tal-Kunsill għal deċiżjoni li tistabbilixxi mekkaniżmu Komunitarju tal-protezzjoni ċivili (imfassla mill-ġdid)

Kumitat risponsabbli

Opinjoni mogħtija minn Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni: Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2) preżenti għall-votazzjoni finali

Kummenti (informazzjoni disponibbli b'lingwa waħda biss)

PROĊEDURA

Data meta ġie kkonsultat il-Parlament

Kumitat responsabbli Data tat-tħabbir fis-seduta plenarja

Kumitati mitluba jagħtu opinjoni Data tat-tħabbir fis-seduta plenarja

Opinjoni mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur Data tal-ħatra

Konsultazzjoni mill-PE ma-Kumitat tar-Reġjuni - data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Membri preżenti għall-votazzjoni finali


MOZZJONI GĦAL RIŻOLUZZJONI

biex tagħlaq id-dibattitu fuql-istqarrija tal-Kummissjoni

skond l-Artikolu 103(2) tar-Regoli ta' Proċedura, minn

- Maria Berger u Michel Rocard, f'isem il-Grupp PSE

- Sharon Bowles u Toine Manders,f'isem il-Grupp ALDE

Riżoluzzjoni tal-Parlament Ewropew dwar politika ta' privattiv fil-futur fl-Ewropa

Il-Parlament Ewropew ,

wara li kkunsidra l-Green Paper tal-Kummissjoni ta' l-24 ta' Ġunju 1997 dwar il-privattiv tal-Komunità u s-sistema tal-privattiv fl-Ewropa - Ippromowtjar ta' l-Innovazzjoni permezz tal-Privattivi (COM(1997) 314),

wara li kkunsidra d-Direttiva 98/44/KE tal-Parlament Ewropew u tal-Kunsill tas-6 ta' Lulju 1998 dwar il-protezzjoni legali ta' l-invenzjonijiet bijoteknoloġiċi,

wara li kkunsidra r-riżoluzzjoni tiegħu tas-26 ta' Ottubru 2005 dwar il-privattivi għal invenzjonijiet bijoteknoloġiċi,

wara li kkunsidra l-konsultazzjoni mwaqqfa mill-Kummissjoni fid-9 ta' Jannar 2006 dwar politika tal-privattiv fil-futur fl-Ewropa,

wara li kkunsidra l-Artikolu 103(2) tar-Regoli ta' Proċedura tiegħu,

billi n-nuqqasijiet tal-proposti ta' Privattiv tal-Komunità hemm il-possibilità li ma jkunux solvuti fil-futur qrib,

billi sistema ta' privattiv effiċjenti, kompetittiva u effiċjenti f'sens ta' spiża aċċessibbli għal kulħadd hija rekwiżit prinċipali ta' l-Istrateġija ta' Liżbona lejn soċjetà kompetittiva bbażata fuq it-tagħrif u hija kruċjali għat-tkabbir ta' kumpaniji żgħar u ta' daqs medju kif ukoll għal dawk kbar,

Iħeġġeġ lill-Kummissjoni biex tesplora l-mezzi kollha possibbli biex ittejjeb il-privattiv u s-sistemi ta' tilwim għall-privattivi fl-UE, inkluża l-parteċipazzjoni f'aktar diskussjonijiet dwar il-Ftehima ta' Tilwim għall-Privattiv Ewropea (EPLA) u biex tissieħeb fil-Konvenzjoni ta' Munich kif ukoll biex tirrevedi l-proposti tal-Privattiv tal-Komunità; fir-rigward ta' l-EPLA, iqis li t-test propost jeħtieġ titjib sinifikattiv kif ukoll proposta sodisfaċenti għar-Regoli ta' Proċedura tal-Qorti ta' l-EPLA;

Jitlob biex is-Servizz Legali tal-Parlament jintalab biex jipprovdi opinjoni interim dwar aspetti relatati ma' l-UE tal-konklużjoni possibbli ta' l-EPLA mill-Istati Membri fir-rigward ta' punti simili bejn l-EPLA u l-acquis communautaire u biex jiċċara l-kompetenzi leġiżlattivi f'dan il-qasam;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-Gvernijiet u l-Parlamenti ta' l-Istati Membri.